AlexejDobrolubov/national_council_slovak_2010 huggingface dataset:
52. schôdza NR SR - 12.deň - B. popoludní
Dátum: 2026-06-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Za slovo. No, ja nesúhlasím, Lucia, s tým tvojím návrhom vrátiť tento návrh zákona na dopracovanie, lebo akože, čo zrobia. Oni ho chcú proste vykúchať. To nie je, že dopracovanie, to je, že vyčistím a nahodím nanovo. A to sa inak volá, že podanie návrhu zákona. Čiže to môžete urobiť. Viete, že podáte návrh zákona nanovo, ktorý bude teda návrhom zákona skutočným, že aj ten obsah bude korešpondovať s tým obalom. A neviem teda, že keby chceli odstrániť, ako pán Michelko povedal, že to, že by menili fungovanie výboru pre európske záležitosti, tak vlastne tam už ostanú iba mená predkladateľov. Aj to som si nie istá, že keďže pán Michelko opustil túto sálu, že či aj on nechce ísť preč z obalu. A ostanú už iba páni poslanci Lučanský, Garaj a Danko. A podľa mňa aj pán Lučanský, ako to tu počúva, tak už sa aj tak hanbí, možno aj viac ako za ten zákon o kozmetike a bude sa aj on chcieť odstrániť. A nakoniec už nebudeme mať akože z toho obalu, že nebudeme mať žiadnych predkladateľov ani zákon, ani nič. No toto je jedna hanba.
52. schôdza NR SR - 12.deň - B. popoludní
Dátum: 2026-06-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Za slovo, pán predsedajúci. Ja sa priznám, že som tak trochu v šoku, lebo sa mi zdalo, že nejaký poslanec strany SMER práve citoval Denník N, ale možno sa mýlim. Začnem ale firmou. No možno v agentúre SMER je normálne nechodiť do práce a dostať za to 100 000 €? Všakže? Neviem, však vy nám povedzte. Alebo, že ministri s 10 000 platmi taktiež nechodia do práce ani na odvolávanie, ani na výbory a najnovšie ani na hodinu otázok, aj keď teda je to ich povinnosť chodiť sem do parlamentu a zodpovedať sa nám. A ja som rada, že dnes to aj pán podpredseda vlády Kaliňák pomenoval skutočne bez mučenia tými správnymi slovami a síce, že nechodiť do práce a dostávať za to plat znamená, že sú príživníci. No tak ja si myslím, že toto je skutočne pohŕdanie ľuďmi, pracujúcimi ľuďmi v tejto krajine, lebo vy sa nehanbíte chodiť sem šúchať gate za to, že nič nerobíte a brať za to 5500 platy a nehanbíte sa ani len za tých vašich ministrov, práve naopak, ťapká tu celému tomu teatru, ktoré tu predvádza podpredseda vlády. Tak to je skutočne hanba. A ja som rada, že tu padlo aj to, že ľudia nás pozerajú a že sa musia hanbiť za to. Pretože skutočne, tak ja vyzývam občanov a občianky, keď toto pozerajú, tak mi, prosím, napíšte, že či považujete za normálne, že sem príde predkladateľ nejakého zákona, odôvodní ho, následne povie, že mal dobrý úmysel, ale že ten úmysel sa transformoval na zlý a že teda to, čo je v tom zákone, tak vlastne už v ďalšom čítaní vôbec nebude to isté, ale že on nevie, čo tam ešte bude. Toto je normálna legislatívna práca. Tak viete čo, páni kolegovia, nabudúce to urobte tak, že donesiete len jeden prázdny obal, ten si schválite a potom v druhom čítaní si tam všetky zákony, čo potrebujete, od vládnych cez vaše poslanecké, na ktorých sa dohodnete, lebo v tom máte občas chaos, tak si to tam všetko natrepete. V jednom hlasovaní ešte stihnete aj tretie čítanie skosiť a takto budete
52. schôdza NR SR - 12.deň - B. popoludní
Dátum: 2026-06-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. A ja teda dúfam, že ma pán predsedajúci Žiga nedoj*be za to, že poviem, že s vami súhlasím, keď hovoríte, že majú dvojaký meter a snažia sa neustále sekať opozíciu, vrátane teda toho, že si tu musia neustále upravovať rokovací poriadok len aby nás umlčali. No ja si myslím, že toto len potvrdzuje, akí sú strašne slabí, pretože si musia vydobyť ten rešpekt a poriadok silou. Zmenou rokovacieho poriadku, nie žiadnou diskusiou alebo proste takým prirodzeným rešpektom, ale vyhadzovaním poslancov a poslankýň opozície cez tieto dvere. Alebo takýmito bičmi, ktorými sa potom plieskajú po chrbtoch sami. A mňa len mrzí, že si toto testujú, lebo však aj pán Michelko nám tu povedal, že toto bol vlastne nejaký test, keď zmenili ten rokovací poriadok a že uvidíme ako, a potom sa tam rozhorčoval, že vlastne my môžeme za to, že budú ďalšie zmeny. Ale nie, to nie je len proste trest pre nás, to je hlavne trest pre tých občanov a občianky, pretože oni jednak za to zaplatia a okrem teda aj tej finančnej stránky zaplatia tým aj časom, že vlastne neriešime tu skutočné problémy, ale tu riešime nejaké hlúposti, lebo niekomu sa tu nepáči, kto sa ako oblieka alebo kto má koľko času na rozpravu, čo je absolútne, absolútne nedôležité. A inak, keď ste spomínali aj ten mandátový a imunitný, tak ja som pred časom podala podnet na pána poslanca Hazuchu za to, že tu hovoril, že PS-ko ide ako buldozér a že sme to videli 15. mája 2024, čo sme spôsobili, a stále nemám žiadne info teda o tom, ako tento môj podnet dopadol. Ja si myslím, že toto sú reči, za ktoré by sme skutočne mali odoberať priestor v rozprave a nie za to, že tu niekto povie také slová ako džubať. Ale mám pre vás ešte, kolegovia a kolegyne z koalície, taký návod na tú ďalšiu schôdzu a pánovi Žigovi sa to nepáči. Ale ten vám poviem až v ďalšej faktickej poznámke, lebo nám ostáva ešte skvelých 124 minút. No, nevyužiť to. Ďakujem. Pani poslankyňa, čau, bojová.
52. schôdza NR SR - 12.deň - B. popoludní
Dátum: 2026-06-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. No ja si opäť požičiam slová pána podpredsedu vlády Kaliňáka. A síce aj tento zákon, on veľmi dobre ilustruje to, že prišiel dobrý úmysel a oni ho transformovali v zlý zákon. Takto vy pristupujete, páni a dámy z koalície, len k verejným financiám, ale očividne aj k legislatívnej tvorbe. A že to niečo stojí, ako hovorila Zuzana, ale však, čo tam potom? Veď len to nie je len to technické zariadenie alebo tie technické zmeny, ale to sú napríklad aj tie rokovacie dni, ktoré musia občania a občianky zaplatiť. To sú naše platy, to je osvetlenie, to je vôbec celé fungovanie Národnej rady a všetko toto ste vy jednoducho kvôli tomu, že sa vám tu nepáčia nejaké tričká alebo že sa vám nechcelo počúvať, že obžalovaný Tibor Gašpar, tak toto všetko ste obetovali a zaplatia to občania a občianky tejto krajiny. A ty si to, Zuzana, porovnala s tými stĺpmi, ktoré sa teda nebudú búrať, len oni nestoja, alebo teda budú nepostavené, všakže. Ale čo sa týka rozhadzovania peňazí, tak mohli by sme to porovnať aj s tým zákonom o voľbe, o zrušení voľby poštou zo zahraničia, lebo to je ďalší zákon, u ktorého vám je absolútne ukradnuté, že koľko to bude stáť, ale vám to vyhovuje. A takto vy tu schvaľujete zákony, že ono je to vlastne jedno, vyhodia sa verejné financie, lebo však táto krajina prekvitá. Tu máme taký dobrý stav verejných financií, že jednoducho čertovym, my si tu môžeme schvaľovať, čo chceme a potom to takto aj vyzerá. A ja som rada, že pán Michelko opäť ďalšiu tú časť z puzzle nám sem dal a že teda povedal, že tento zákon sa teda úplne zmení a že z neho to, kvôli čomu bol podávaný, tak vyhodia, ale ja sa vám čudujem, že to idete fakt vedome takto spraviť? A potom si zase hovorím, že ale však, čo, vy idete tuto vedome ešte aj síkorovcom pomáhať, tak toto
52. schôdza NR SR - 12.deň - B. popoludní
Dátum: 2026-06-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem pekne, pán predseda. No ja sa priznám, kolegovia, kolegyne, ja sa teraz cítim ako víno a nie kvôli tej farbe a nie kvôli tomu, že by som bola nejako extra zrelá, ale ja som normálne tuto prinútila pána poslanca Michelka povedať konečne pravdu. Normálne, že na začiatku, ako to spomínal aj pán Dostál vo svojej faktickej poznámke, tak prišiel s tým, že nejakým spôsobom odôvodnil tento návrh zákona a s reakciou na moje vystúpenie začal, že pôvodne to bol dobrý úmysel a potom priznal, že ale nakoniec sa to teda nepodarilo a skončili sme so zlým cieľom. No tak ja by som sa vás aspoň, pán Michelko, opýtala, že či mi viete zaručiť, že teda v tom druhom čítaní, keď si tam už dolepíte všetko to, čo budete potrebovať, tak odtiaľ toto pôvodné, a síce, že sa budú meniť pravidlá rokovania Výboru pre európske záležitosti, že či to potom odtiaľ dáte preč. To by vymazať málo. No, pán Mažgút, ja viem, že vy ste boli hovorca strany SMER a že ste museli rozprávať, aj keď ste nemali čo povedať a očividne v tom aj pokračujete, ale tiež si vás dovolím poopraviť. Hovorili ste o Richardovi Glückovi, že teda je to náhradník. On ani raz vtedy, keď predkladal ten pozmeňujúci návrh, sa nezúčastnil, to nie je pravda, nezúčastnil sa rokovania výboru a napriek tomu išiel upravovať jeho pravidlá, pretože dostal taký návrh pozmeňujúci podpazušku a on ho tu pekne prečítal a potom sa zaň spravil. Ja sa veľmi teším, že sme si to tu mohli pripomenúť ďalšie vaše bábráctvo. Pán Dostál, vy ste hovorili o tom, že teda nemôžu použiť prílepok, lebo že pán prezident je na tie prílepky v poslednej dobe citlivý. No ja som zvedavá na to, že aká bude citlivosť pána prezidenta, keď teda mu dôjde na podpis práve tento návrh zákona, ak tam nebude už vlastne celý ten pôvodný obsah, ale ak tam podolepujú všetko možné. Že či sa na to pozrie a či bude skutočne taký pedantný, že si povie, že no ale toto predsa nebol pôvodný návrh, ktorý schválili, tak toto nemôžem podpísať. Som zvedavá.
52. schôdza NR SR - 12.deň - A. dopoludnia
Dátum: 2026-06-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

To, čo si opisoval, tento únos štátu v niektorých štádiách, to je skutočne jedna šialenosť. A pán minister Susko tu vždy krúti hlavou, keď tu zaznie, že tento zákon je šitý na mieru pre ľudí obžalovaných v kauze Očistec. A ja by som preto rada aj v nadväznosti na to, čo bolo povedané o tých prechodných ustanoveniach, rada vyzvala ministra Suska, aby dokázal, že toto nie je lex Očistec. Nech predložíte, pán minister, v druhom čítaní pozmeňujúci návrh a odstránite prechodné ustanovenia z tohto návrhu, pretože práve vďaka tomu sa celý návrh javí ako účelový v prospech konkrétne obžalovaných v prebiehajúcich trestných konaniach vrátane Očistca. Ak tak neurobíte, pán minister, tak len potvrdíte, že ste akýmsi poštárom, ktorý sem nosí, čo mu v Smere nakážu. Ale vy ste minister spravodlivosti a nie minister Náhlik a to by ste si už konečne mohli uvedomiť. A keby len to, pán minister, ale vy sa doslova stávate spolupáchateľom v únose právneho štátu v krajine, kde je očividne za vašej vlády a pod vedením rezortu, aké vy predvádzate, normálne, že si obžalovaný človek v spolupráci so svojím obhajcom, ktorý mimochodom obhajuje aj šéfa bosa mafiánskej skupiny, poznajúc tieto spisy, napíšu zákon, aby si takto pomohli pred súdom a dajú si ich schváliť ešte túto koalíciu. Ja neviem, ale toto keby bolo napadlo ľuďom z Cosa Nostry, tak by si asi založili stranu Direzione Socialdemokracia. Len oni na to asi neprišli. Takto fungujete iba vy. Pán minister, skutočne toto chcete mať napísané vo svojom životopise? Minister Náhlik. Pán, poslal im mačací.
52. schôdza NR SR - 12.deň - A. dopoludnia
Dátum: 2026-06-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Hovorila, komu všetkému pomôže. Táto novela o kajúnikoch, Gašparovi, Bederovi, Kováčikovi a ja som potom prišla po rozprave domov, zapnem televíziu a v správach hovorili o otvorení prípadu jedného zo sýkorovcov, vraždy jedného zo sýkorovcov, ktorého vraj zabili vlastní, pretože sa zamiloval, odmietol plniť príkazy a chcel z mafie odísť. No a z jeho vraždy je obžalovaný šéf skorovcov, svedčia proti nemu kajúcnici z toho istého gangu. A mimochodom v januári tohto roka bol Najvyšším súdom odsúdený na doživotie tento šéf skorovcov. No a poviem vám, že prebehol mnou mráz, keď som videla, kto toho šéfa skorovcov zastupuje. Marek Para. Advokát Tibora Gašpara v kauze Očistec a poradca premiéra. A ja neviem, čo je toto za krajinu, že poradca premiéra je advokátom tých najhorších kriminálnikov, bosa mafiánskej skupiny. To je skutočne šialené. Ešte aj teraz sa mi z toho trasie hlas, že v akej krajine to preboha žijeme. A pýtam sa, neviem, či to teda, možno vedia tuto kolegovia koaliční, alebo, ak to nevedia, tak by sa asi mali spýtať na Súmračnej predtým, než zahlasujú za. Či aj v tomto prípade, tohto bosa sýkorovcov, by mu táto novela mohla pomôcť? Pretože proti nemu svedčia kajúcnici, ešte raz. A je náhodou, že práve strana SMER prichádza s touto novelou tu a teraz? Na túto otázku náhodou odpoveď poznám, pretože náhody s touto vládou skutočne neexistujú. A ja nechápem, ako dokážu tuto kolegovia z koalície s týmto žiť, že idú takýmto kriminálnikom alebo aj takýmto kriminálnikom pomáhať. To je skutočne šialené, nehnevajte sa.
52. schôdza NR SR - 11.deň - B. popoludní
Dátum: 2026-06-10
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Lucia, ty si začala takým veľkým slovom, že fakt checking. A jednak je tu časť koalície, ktorá, ktorá si myslí, že za toto by si mala dostať pokutu. A jednak si myslím, že pánov z koalície fakty skutočne nezaujímajú, pretože sem nabehne obžalovaný Tibor Gašpar, tak ako to bolo v prvom čítaní, povie im, že to odôvodnenie je úplne OK a oni pokývu hlavkami a zaťapkajú. A tým sú fakty vybavené. Ale prosím ťa, nehovor, že to odôvodnenie nie je pravda. Skús radšej, že to je nepravda. Možno potom to v Smere pochopia. A ty si sa pýtala, že, čo sa za tých 2 a pol roka odkedy hlasoval Hlávkami a zaťapkajú. A tým sú fakty vybavené. Ale prosím ťa, nehovor, že to odôvodnenie nie je pravda. Skús radšej, že to je nie pravda. Možno potom to v Smere pochopia. A ty si sa pýtala, že, čo sa za tých 2 a 1/2 roka, odkedy hlasovali za programové vyhlásenie vlády, zmenilo. No, ústavnoprávny problém s týmto zákonom vznikol, odkedy im klesli preferencie a to potvrdil aj pán poslanec Michelko. Hovorila si o tom klamstve, vraj chcú zaručiť rovnaké podmienky pre ľudí na Slovensku a v zahraničí. Tak Slovensko má aktuálne v zahraničí 91 diplomatických misií. OSN má podľa aktuálnych čísel 193 krajín. Plus sú aj čiastočne uznané krajiny ako napríklad Kosovo. A to Kosovo ma nesmierne zaujíma, pretože ja som sa to tu už pýtala a teda pán poslanec Čellár mi dal odpoveď, že aj tam zriadime pre ten kontingent, ktorý sme tu my odhlasovali, 150 vojakov, nejakú tú komisiu. No, neviem, či viete, páni, ale naši vojaci sú tam v KFOR-e a Kosovčania ich teda nemajú úplne hlboko v srdciach, nakoľko Slovenská republika Kosovo neuznáva. Tak ja som teda veľmi zvedavá, ako Kosovo povolí to, aby sme v Prištine mali zriadenú nejakú komisiu kvôli tomu, že vy ste sa tu rozhodli, že všetci tí naši vojaci musia ísť do tej peknej volebnej miestnosti v jeden deň, lebo vám sa to páči. Ja si to skutočne pozriem.
52. schôdza NR SR - 11.deň - B. popoludní
Dátum: 2026-06-10
Poslanec: Jurík, Beáta (PS)
Druh vystúpenia: Vystúpenie s faktickou poznámkou

No, pán kolega Hlina, ja musím povedať, že ja sa už teraz teším, ako sa opätovne prihlásite do rozpravy a ako vysvetlíte tu kolegom zo Smeru, ako sa vy v úvodzovkách ponevierate životom na rozdiel od nich teda. Ale vy ste sa pýtali na začiatku rozpravy, že ako sa opovažujú. No veľmi jednoducho, pretože sa riadia tým ich slávnym heslom, vyhraj voľby, tak môžeš všetko. A to všetko znamená napríklad aj zhumplovať krajinu, vycicať z nej, čo sa dá a vyhnať všetkých tých šikovných, inteligentných alebo vôbec ľudí, ktorí môžu alebo lebo chcú odtiaľto jednoducho utiecť. A potom sa niet čo čudovať, že ľudia zo zahraničia ich nevolia a preto musia obmedziť voľbu poštou zo zahraničia. Lebo ľudia vidia, že toto, čo oni tu vypúšťajú ako také dymové clony, ako sa u nás nič nedá, lebo vždy je to vina niekoho iného, lebo tu je napríklad ten ekonomický protivietor, ktorý ale za hranicami očividne nefúka, lebo tu máme protivládne médiá a opozíciu, čo je inak také normálne pre opozíciu, že je protivládna, a mimovládky a neviem koho všetkého, aké živly, tak ľudia vidia, že toto všetko sú len obyčajné výhovorky, ktoré zakrývajú v skutočnosti ich vlastnú neschopnosť. A že my sme sa tu dávno mohli mať tak, ako sa tí ľudia momentálne, pretože odišli do zahraničia, majú v pobaltských krajinách, alebo aspoň v Českej republike, v Poľsku, v Rakúsku. A keby tu korupciou a vôbec tým systémom ich ľudí nezhumpovali túto krajinu, tak Slovensko malo na to, aby dnes bolo na rovnakej úrovni, ale nie. A tí ľudia v zahraničí to jednoducho vedia a preto vás páni nevolia. Ale už ani ľudia na Slovensku ich voliť nebudú, lebo už nebude stačiť strašiť 72 pohlaviami, migrantmi a Šimečkovou mamkou, pretože však už máme ústavu, v Maďarsku už nie je Orbán a ak tu niekto vyciciava tento štát a verejné prostriedky, tak to nie je Šimečkova rodina, ale úplne iná príživnícka rodina. Tá vášho premiéra.
52. schôdza NR SR - 11.deň - B. popoludní
Dátum: 2026-06-10
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predseda. Richard si položil takú rečnícku otázku, že prečo zase ideme opačným smerom, ale asi ti na ňu nikto z koalície neodpovie, lebo jediný prihlásený s reakciou na tvoje vystúpenie, pán Zahorčák, už svoju šancu premrhal. Ale ja sa tak pýtam, že čo sa čudujeme? Veď Smer ťahá našu krajinu opačným smerom s malým s, doslova vo všetkom. Aj tu rušia voľbu poštou zo zahraničia namiesto toho, aby naopak rozširovali možnosti pre všetkých Slovákov a Slovenky, aby mohli voliť vo voľbách a aby sa teda zvýšila demokracia. Účasť na voľbách zo zahraničia doteraz rástla. No tak šup, poďme ju skrátka stopnúť a znížiť. Do PVV si dajú rozšírenie voľby poštou na prezidentské voľby, ale naopak potom tu v parlamente schvália obmedzenie poštou a konkrétne teda na parlamentné voľby. A mohla by som takto pokračovať. Napríklad, nebojujú proti korupcii, ale za korupciu. Prijímajú také konsolidačné opatrenia, ktoré ešte prehlbujú deficit. Nepredstavujú zákony pre ľudí, ale pre seba. A ešte aj keď sa snažia o nejakú zmenu pre seba, ako to bolo napríklad v prípade rokovacieho poriadku, ktorý mal byť bič na opozíciu, tak nakoniec sa ním bičujú sami. Tak ja už neviem, páni a dámy z koalície. Skutočne, čoho sa chytíte, tak to zbabrete. Tak aj pri tomto hlasovaní o návrhu na obmedzenie voľby poštou zo zahraničia radšej zdvihnite ruky, nechytajte sa toho zariadenia, lebo opäť raz sa vydáme opačným smerom a zase to len pokazíte. Ďakujem.
52. schôdza NR SR - 11.deň - B. popoludní
Dátum: 2026-06-10
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Vážený pán predseda oravského výboru, ja by som sa vás chcela opýtať, že či ten váš pozmeňujúci návrh rieši napríklad aj našich vojakov, ktorí sú vyslaní na zahraničných misiách. Konkrétne napríklad ma zaujímajú tí, ktorí sú v Kosove, v Prištine a ktorí by museli cestovať na najbližšie zastúpenie Slovenskej republiky do Belehradu, čo je nejakých päť – šesť hodín cesty. A ja som sa na to dotazovala už aj pána ministra obrany, ktorý teda hovoril, že by mohla byť zriadená volebná schránka alebo niečo podobné, špeciálne pre našich vojakov, ale teda nemám pocit, že by takýto pozmeňujúci návrh prišiel. A z toho, čo ste povedali o vašom pozmeňujúcom návrhu, tak rovnako nemám pocit, že by ste túto situáciu riešili. A to sa teda netýka len našich vojakov, ktorí sú v Kosove, ale aj ďalších, ktorí sú na rôznych zahraničných misiách, v rôznych krajinách, kde nemáme zastupiteľstvo. Tak sa vás chcem opýtať, že či chcete našich vojakov, ktorí bojujú za našu vlasť, ktorí sú vyslaní do rôznych misií práve preto, aby hájili aj našu suverenitu, tak či ich chcete obrať o ich ústavno-právne, o ich ústavné právo voliť. Ďakujem.
52. schôdza NR SR - 8.deň - B. popoludní
Dátum: 2026-06-04
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ja neviem, pán minister, ale prosím, pripomeňte mi, že či ešte stále žijeme v roku 2026 a hlavne v sekulárnom štáte, lebo ja teda taktiež nerozumiem tomu, prečo by mal minister spravodlivosti všetkých občanov Slovenskej republiky robiť to, čo mu káže, čo si želá KBS. Skutočne, ja tomu nerozumiem. Ale prosím, pripomeňte mi, či ešte stále žijeme v roku 2026 a hlavne v sekulárnom štáte. Lebo ja teda taktiež nerozumiem tomu, prečo by mal minister spravodlivosti všetkých občanov Slovenskej republiky robiť to, čo mu káže, čo si želá KBS. Skutočne, ja tomu nerozumiem. Vyňať rodinné právo z celej tejto reformy? Prečo? Však to riadne odôvodnite. Zmeniť znenie blízkej osoby? Prečo? Ochrana detí? Prečo? Ja tomu nerozumiem. A vy ste, pán minister, včera vo svojom vystúpení povedali, že táto reforma sa pripravovala 28 rokov. Na pani poslankyňu Plaváková. Na pani poslankyňu pani poslankyňa Plaváková, čiže ja na to nadväzujem. Ale neodslovujte pána ministra, len pani poslankyňu, ďakujem. Pani Plaváková, pani poslankyňa Plaváková hovorila aj o tom, že táto reforma bola dlhodobo pripravovaná. Ak vám teda takáto formulácia, pán predseda, vyhovuje. A ja sa tak pýtam, zaslúži si toto, taká veľká reforma, skrátenú rozpravu a vyhodenie tak dôležitej časti rodinného práva, je rok 2026 a Občiansky zákonník by si taktiež želal, aby korešpondoval s týmto obdobím. Ďakujem. Pani poslankyňa Plaváková s reakciou na faktické poznámky, nech sa páči.
52. schôdza NR SR - 6.deň - A. dopoludnia
Dátum: 2026-06-02
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Úsmevné, že rozpravu o tomto bode ministra vnútra, známeho to internetového trola a šíriteľa nenávisti a dezinformácií, a v tomto bode o prevencii kriminality, vedie zrovna obžalovaný podpredseda Národnej rady. Ja neviem, či to je náhoda alebo osud, ale nám raz tu Tibor Gašpar povedal, myslím, že to bolo o 3:00 ráno, keď sme končili rozpravu k trestnej novele, že toto je stred dvoch svetov. No ja si myslím, že na každej schôdzi sa nám to potvrdzuje, pretože ako inak, než dva totálne odlišné svety, sa dá nazvať to, že podľa vás je OK, že si na kampaň proti drogám zavoláte človeka, ktorý bol obvinený z drogovej trestnej činnosti a ktorý dnes deťom spieva o vodičke a čajkách a ešte potom arogantne povie, že tá vodička vlastne môže byť pitná voda, tak ja neviem, k tým čajkám. Dá nazvať to, že podľa vás je OK, že si na kampaň proti drogám zavoláte človeka, ktorý bol obvinený z drogovej trestnej činnosti a ktorý dnes deťom spieva o vodičke a čajkách a ešte potom arogantne povie, že tá vodič vodička vlastne môže byť pitná voda, tak ja neviem, k tým čajkám možno povie, že sa vo voľnom čase venuje ornitológii alebo niečo podobné. A v našom svete to teda OK nie je. Inak vo vašom svete je OK aj to, že jeho partnerka zháňala pre Petra Pellegriniho počas kampane influencerov, aby mu pomohli stať sa prezidentom, všakže. Hovoríme tu o prevencii kriminality. Ale veď táto vláda je jedna veľká reklama na kriminalitu, pretože vy ľuďom na Slovensku ukazujete, že je OK byť obžalovaný a zároveň sedieť na stoličke podpredsedu Národnej rady, že je OK, keď minister obrany vedome poruší zákon, že je OK, keď minister vnútra povie, že on síce rešpektuje rozhodnutia súdov, ale zároveň exekúcie, ku ktorým ho tie súdy zaviazali, jednoducho nevyplatí. Najnovšie, že človek, ktorý je politicky zodpovedný za sledovanie a šafárenie s verejnými dotáciami, tak ide dostať za odmenu post veľvyslanca v Taliansku. Vy nepotrebujete ani len tie mikiny, že kradol som. Opakujem, vy ste jednou reklamou na kriminalitu. O prevencii, keď hovoríte, je to trápne.